**Bükkzsérc Község Önkormányzata Képviselő-testületének**

**7/2022. (X.27.) önkormányzati rendelete**

**a szociális tűzifa támogatás helyi szabályairól**

Bükkzsérc Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében a helyi önkormányzatok szociális célú tüzelőanyag vásárlásához kapcsolódó kiegészítő támogatás felhasználására az Ügyrendi Bizottság véleményének figyelembevételével a következőket rendeli el:

**I. fejezet**

**A támogatásra vonatkozó általános szabályok**

**1. A rendelet célja, hatálya**

1. § (1) Az önkormányzat- a települési önkormányzatok szociális célú tüzelőanyag vásárláshoz kapcsolódó kiegészítő támogatásra kiírt pályázat alapján a Belügyminisztérium által megállapított támogatás erejéig – a szociálisan rászoruló kérelmezők részére természetbeni ellátásként tűzifa támogatást nyújt.

(2) E rendelet célja, hogy Bükkzsérc településen élők részére támogatást nyújtson szociális rászorultsága alapján, tekintettel a törvényi felhatalmazásra meghatározza a természetben nyújtott szociális ellátás, átmeneti segély, egyszeri tűzifa juttatást ellátási forma jogosultsági feltételeit, és az igénylés, odaítélés menetét.

(3) E rendelet hatálya kiterjed Bükkzsérc közigazgatási területén életvitelszerűen lakó és ott lakcímmel rendelkező állampolgárokra.

**2. A támogatás elbírálásánál előnyt biztosító feltételek**

2. § (1) Az önkormányzat vissza nem térítendő természetbeni támogatást, tűzifát biztosíthat és előnyben kell részesíteni azt a személyt aki a szociális igazgatásról és szociális ellátásokról szóló törvény szerinti

1. Aktív korúak ellátásában, vagy
2. időskorúak járadékában
3. települési támogatásban részesül (különösen a lakhatáshoz rendszeres kiadások viselése)
4. halmozottan hátrányos helyzetű gyermeket nevel

(2) Az önkormányzat tűzifát biztosíthat annak, aki:

1. 70 éven felüli egyedül élő nyugdíjas amennyiben a nyugdíja a 125.000.-ot nem haladja meg.
2. 3 vagy annál több gyermeket nevel
3. 2 gyermeket nevel és a családban az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át (71.250.- forintot)
4. azon egyedülálló személynek, akinek a havi jövedelme nem haladja meg az öregségi nyugdíj mindenkori legkisebb összegének 250%-át (71.250.- forintot)

(3) A támogatási kérelmek elbírálásakor a rendelet 2. § (1) a), b), c), és d) pontjának megfelelő kérelmezőket kell előnyben részesíteni. A rendelet 2.§ (2) pontjának megfelelő kérelmező részére támogatás csak akkor állapítható meg, ha a rendelet 2. § a), b), c), d) pontjának megfelelő valamennyi kérelmező részére a támogatás megállapításra került és a támogatás nyitva álló keret még nem merült ki.

(4) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.

3. § (1) Nem jogosult szociális célú tűzifa támogatásra – függetlenül a 2. § -ban meghatározott feltétel teljesülésétől – az a személy, család

1. Aki erdőgazdálkodó, erdőtulajdonos és az elmúlt 2 évben engedéllyel fakitermelést végzett.
2. Azon ingatlan vonatkozásában, mely tűzifával egyáltalán nem fűthető.

(2) Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

**3. A támogatás igénylésének menete**

4. § (1) A támogatás megállapítása iránti eljárás az e rendelet 1. számú melléklete szerinti kérelemre indul.

(2) Kérelmezőnek a támogatásra vonatkozó kérelméhez mellékelni kell a támogatásra való jogosultságról szóló határozatot a rendelet 2.§ a), b), c), d) pontjára alapított támogatási kérelem esetén, nyugellátásról szóló utolsó havi igazolást a rendelet 2.§ (2) (a)pontja szerinti kérelem esetén, családi pótlék igazolást a rendelet 2 § (2) (b) és c) pontja szerinti kérelem esetén, valamint jövedelemigazolást a 2.§ (2) d) pontja szerinti kérelem esetén.

(2) A kérelmeket 2022. november 18. 12 óráig lehet a Közös Önkormányzati Hivatalba benyújtani.

(3) A kérelmek elbírálásáról a Képviselő-testület a benyújtási határidő utáni soron következő ülésén dönt.

(4) A döntést követően legkésőbb 2023. február 15-ig a polgármester gondoskodik a tűzifa kiszállításáról.

(5) A tűzifa átvételét a jogosult a rendelet 2. számú mellékletét képező átvételi elismervény aláírásával igazolja.

(5). § A támogatás kizárólagos forrása az Önkormányzat számára megállapított **1.550.670**.-Ft támogatás, valamint az Önkormányzat által biztosított **93.980 Ft** saját forrás. A forrás felhasználását követően benyújtott kérelmeket – függetlenül attól, hogy azok a 2.§ meghatározott feltételeknek megfelelnek-e és a 5.§-ban meghatározott határidőre érkeztek-e – el kell utasítani.

**II. fejezet**

**Záró rendelkezések**

6§ (1) Ezen rendelet 2022. november 2. napján lép hatályba, és 2023. május 31. napján hatályát veszti.

***Vasas Csaba Farmosi Zoltán***

***polgármester jegyző***

***1. sz. melléklet a 7/2022.(X.27.) önkormányzati rendelethez***

A kérelem benyújtható: **2022. 11.18-ig (12 óráig)**

**KÉRELEM**

(név) (szül. hely és idő: )

Bükkzsérc,………..…….… u. ….. sz. alatti lakos kérem, hogy részemre Bükkzsérc Község Képviselő-testületének a tűzifa vásárlási támogatásról szóló 6/2021.(X.28.) önkormányzati rendelete alapján szíveskedjenek természetbeni juttatásként …… m3 tűzifát biztosítani.

*\*(A megfelelő aláhúzandó és kitöltendő.)*

A tűzifa támogatásra a rendelet szerint azért vagyok jogosult, mert:\*

1. **Aktív korúak ellátásában részesül, vagy**
2. **Időskorúak járadékában részesülő**
3. **Települési támogatásban részesül**
4. **Halmozottan hátrányos helyzetű gyermeket nevelő vagy**
5. **70 éven felüli egyedül élő nyugdíjas amennyiben a nyugdíja a 125.000.-Ft-ot nem haladja meg**
6. **3 vagy annál több gyermeket nevel**
7. **2 gyermeket nevel és a családban az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át ( 71.250 forintot)**
8. **egyedülálló személy, akinek a havi jövedelme nem haladja meg az öregségi nyugdíj mindenkori legkisebb összegének 250 %-át (71.250.- forintot)**

***\* (A megfelelő aláhúzandó)***

* Kérelmemhez csatolom a jogosultságot igazoló határozatot, illetve nyugdíjszelvényt
* Kijelentem, hogy a kérelemmel érintett lakásban fatüzelésre alkalmas fűtőberendezéssel rendelkezem.
* Büntetőjogi felelősségem tudatában **kijelentem,** hogy :

-életvitelszerűen a lakóhelyemen vagy a tartózkodási helyemen élek

-a közölt adatok a valóságnak megfelelnek.

Bükkzsérc, 2022. ……….……

…………………………………

kérelmező

**2. sz. melléklet az 7 /2022.(X.27.) önkormányzati rendelethez**

**Átvételi elismervény**

\_\_\_\_\_\_\_\_\_\_\_\_\_\_\_\_\_\_\_\_\_\_(név)Bükkzsérc, \_\_\_\_\_\_\_\_\_\_\_\_\_\_\_\_u.\_\_\_\_sz.

alatti lakos aláírásommal elismerem, hogy a mai napon Bükkzsérc Község Önkormányzata Képviselő­testületének a tűzifa vásárlási támogatásról szóló \_\_\_/2022.(X.27.) önkormányzati rendelete alapján megállapított természetbeni juttatásként **……m3 mennyiségű tűzifát átvettem**.

Bükkzsérc, 202\_\_\_. hó nap

átadó átvevő